b"\n_START_ARTICLE_\nJonas Dahl\n_START_SECTION_\nBaggrund\n_START_PARAGRAPH_\nJonas Dahl er opvokset i Randers, men har ogs\xc3\xa5 boet i Seattle, USA. Han blev matematisk student fra Randers Statsskole i 1998, og blev uddannet cand.mag. i samfundsfag og historie fra Aarhus Universitet i 2007. Han har arbejdet som fuldm\xc3\xa6gtig i Magistratsafdelingen for Sundhed og Omsorg i \xc3\x85rhus Kommune._NEWLINE_Han bor i \xc3\x85rhus.\n_START_SECTION_\nPolitiske karriere\n_START_PARAGRAPH_\nDen politiske karriere begyndte i 1996, hvor han meldte sig ind i Socialistisk Folkepartis Ungdom. To \xc3\xa5r senere blev han medlem af SF. Han var kandidat til amtsr\xc3\xa5dsvalget i \xc3\x85rhus Amt 2004 og folketingskandidat i Randerskredsen 2004-2006. Da han blev valgt til Folketinget i november 2007, sad han i regionsr\xc3\xa5det i Region Midtjylland, hvortil han blev valgt i 2005. Jonas Dahl blev efter valget i 2007 SF's forskningsordf\xc3\xb8rer. Siden 2008 har han desuden v\xc3\xa6ret SF's sundhedsordf\xc3\xb8rer._NEWLINE_23. april 2008 stemte Jonas Dahl (sammen med Pernille Frahm, Eigil Andersen og Kristen Touborg) imod Lissabon-traktaten og dermed imod Socialistisk Folkepartis partilinje._NEWLINE_19. marts 2013 blev Jonas Dahl valgt som politisk ordf\xc3\xb8rer for SF, men blev den 12. december udpeget som ny skatteminister efter at Holger K. Nielsen afl\xc3\xb8ste Villy S\xc3\xb8vndal som udenrigsminister. Den 30. januar 2014 blev han afl\xc3\xb8st som skatteminister af Morten \xc3\x98stergaard._NEWLINE_I for\xc3\xa5ret 2016 meddelte Dahl at han ville stoppe som folketingspolitiker og i stedet indtage en post som direkt\xc3\xb8r for regionshospitalet i Randers."